Virke klager inn 350-kronersgrensen til ESA

Hovedorganisasjonen Virke klager inn den norske tollfrigrensen til ESA. Nå må Finansdepartementet svare.

NETTHANDEL: Den nye tollfrigrensen gjør at norske kunder kan kjøpe varer fra utlandet uten moms og eventuell toll, dersom pris og frakt til sammen utgjør under 350 kroner. Vis mer byoutline Bjørn frostad

Publisert: Publisert: 25. november 2015 11:51

Den nye tollfrigrensen gjør at norske kunder kan kjøpe varer fra utlandet uten moms og eventuell toll, dersom pris og frakt til sammen utgjør under 350 kroner, kunne de borgerlige partiene melde om i fjor.



Over ett år senere er det klart at samarbeidspartienes avgjørelse om å heve grensen fra 200 til 350 kroner, kan få juridiske følger. Virke mener regjeringen har laget en ny form for støtte som kan være i strid med EØS-avtalen.

– Vanligvis handler en klagesak om at en nasjonalstat gir ulovlig støtte til eget næringsliv. Her er det omvendt, tollfrigrensen gir utenlandske nettbutikker en fordel, sier Harald J. Andersen, samfunnspolitisk direktør i Virke overfor Netthandel.no, som første meldte om saken.



Les også Se bildene: Slik blir «nye» Flesland

Klager til ESA

Handelsnæringen med organisasjonene NHO og Virke i spissen har i alle år vært motstandere av den såkalte tollfrigrensen. Nå gjør Virke noe med saken og klager inn frihandelsgrensen til ESA (EFTA Surveillance Authority). Det er ESA som overvåker EØS-avtalen mellom EU og blant annet Norge.

I sitt brev til ESA mener Virke at økningen av grensen fra 200 til 350 kroner 1. januar i år gjør at regjeringen har laget en ny form for støtte som kan være i strid med EØS-avtalen.



Andresen kan ikke gi noen forklaring på hvorfor NHO eller Virke ikke har klaget inn tollfrigrensen tidligere, ifølge Netthandel.no.



Les også Nordmenn handler mat på nett for vel milliarden i året

Vil ha svar fra myndighetene



Virke sendte klagen til ESA 15. oktober. Deretter sendte ESA den 5.november et brev til Nærings- og fiskeridepartementet.

Der ber ESA om myndighetene om «all relevant informasjon» om saken.



Brevet er sendt videre til Finansdepartementet som har frist til 7. desember med å svare ESA.



«Finansdepartementet har mottatt Virkes klage på det norske avgiftsfritaket til EFTAs overvåkningsorgan (ESA). ESA har bedt om nærmere informasjon mv. om ordningen. Det er for tiden et pågående arbeid i departementet med å besvare brevet», skriver kommunikasjonsrådgiver Dorte Drange i Finansdepartementet i et svar til E24.

Les også Aftenposten: Norgesgruppen planlegger netthandel for mat

Les også XXL med kjemperesultat for tredje kvartal

Les også Forventer rekordtall: Seks av ti vil handle gaver på nett denne julen